Deg 1915, Belɛid yesɛa semmus n yiseggasen, yemma-s teǧǧa aselmed, teḍfer argaz-is d warraw-is s Aẓru n Uqellal, taddart-is neɣ aẓar-is, sdat n Micli. Belɛid yekcem ɣer uɣerbaz tuɣ yakan yessen ad yemmeslay tafransist. Yeqqim deg Uẓru n Uqellal almi yessawed 11 n yiseggasen deg tudert-is. Gma-s Muḥend Saɛid, yella yunag ɣer Fransa, yuwi Belɛid yeqqimen azal n semmus n yiseggasen. Yerra-tt i leqraya d tẓuri.